CELEX: 32006R1029
Language: sl
Date: 2006-06-19
Title: Uredba Sveta (ES) št. 1029/2006 z dne  19. junija 2006  o spremembi Uredbe (EGS) št. 1906/90 o določenih tržnih standardih za perutnino

7.7.2006   
            
            
               SL
            
            
               Uradni list Evropske unije
            
            
               L 186/6
            
         
      UREDBA SVETA (ES) št. 1029/2006
   z dne 19. junija 2006
   o spremembi Uredbe (EGS) št. 1906/90 o določenih tržnih standardih za perutnino
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (1), in zlasti člena 2(2) Uredbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Z učinkom od 1. januarja 2006 se Direktiva Sveta 71/118/EGS z dne 15. februarja 1971 o zdravstvenih problemih, ki vplivajo na proizvodnjo in trgovino s svežim perutninskim mesom (2) razveljavi z Direktivo Evropskega parlamenta in Sveta 2004/41/ES (3) ter nadomesti z Uredbo (ES) št. 852/2004 Evropskega parlamenta in Sveta z dne 29. aprila 2004 o higieni živil (4) in z Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (5).
            
         
               (2)
            
            
               Direktiva Sveta 79/112/EGS z dne 18. decembra 1978 o približevanju zakonodaje držav članic o označevanju, predstavljanju in oglaševanju živil za prodajo končnemu potrošniku (6) je bila razveljavljena in nadomeščena z Direktivo 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (7).
            
         
               (3)
            
            
               Uredba Sveta (EGS) št. 1906/90 (8) vsebuje več sklicevanj na Direktivo 71/118/EGS in Direktivo 79/112/EGS. Zaradi jasnosti je primerno prilagoditi navedena sklicevanja. Prav tako naj se opredelitev izraza „trup“ prilagodi Poglavju IV(7)(c) Oddelka II Priloge III Uredbe (ES) št. 853/2004.
            
         
               (4)
            
            
               Druga alinea člena 1(3) Uredbe (EGS) št. 1906/90 izvzema iz področja uporabe navedene uredbe vrsto prodaje, navedeno v členu 3(II) poglavja II Direktive 71/118/EGS. Navedena določba se nanaša na neobvezno odstopanje za države članice glede maloserijskih proizvajalcev, s proizvodnjo manjšo od 10 000 ptic. Medtem ko Uredbi (ES) št. 825/2004 in (ES) št. 853/2004 vsebujeta odstopanje, ki ni niti fakultativno niti omejeno na določeno število ptic; tako fakultativno odstopanje, kakor je odstopanje iz člena 3(II) Direktive 71/118/EGS, ki je omejeno na določeno število ptic, bi bilo treba ohraniti v Uredbi (EGS) št. 1906/90.
            
         
               (5)
            
            
               Člen 6 Uredbe (EGS) št. 1906/90 vsebuje sklicevanje na Direktivo Komisije 80/879/EGS z dne 3. septembra 1980 o veterinarski oznaki zdravstvene ustreznosti na velikih pakiranjih perutninskega mesa (9). Navedeno direktivo je razveljavila Direktiva Sveta 92/116/EGS z dne 17. decembra 1992 o spremembi in posodobitvi Direktive 71/118/EGS o zdravstvenih problemih, ki vplivajo na trgovino s svežim perutninskim mesom (10). To sklicevanje je nepotrebno in bi ga bilo treba črtati.
            
         
               (6)
            
            
               Uredbo (EGS) št. 1906/90 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Uredba (EGS) št. 1906/90 se spremeni:
   
               1.
            
            
               Člen 1 se spremeni:
               
                           (a)
                        
                        
                           odstavek 3 se nadomesti z:
                           „3.   Ta uredba se ne uporablja:
                           
                                       (a)
                                    
                                    
                                       za perutninsko meso za izvoz iz Skupnosti,
                                    
                                 
                                       (b)
                                    
                                    
                                       za perutnino z odloženo evisceracijo iz Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (11).
                                    
                                 
                     
                           (b)
                        
                        
                           vstavi se naslednji odstavek:
                           „3a   Države članice lahko odstopajo od zahtev te uredbe v primerih neposredne dobave manjših količin perutninskega mesa iz člena 1(3)(d) Uredbe (ES) št. 853/2004 s strani proizvajalca s proizvodnjo, manjšo od 10 000 ptic na leto.“
                        
                     
         
               2.
            
            
               Člen 2 se spremeni, kakor sledi:
               
                           (a)
                        
                        
                           točka 2 se nadomesti z naslednjim:
                           
                                       „2.
                                    
                                    
                                       ‚trup‘ pomeni: celo telo ptice, vrste iz člena 1(1), po izkrvavitvi, skubljenju in evisceraciji; vendar odstranitev ledvic ni obvezna; evisceriran trup je lahko dan v prodajo z ali brez drobovja, to pomeni srca, jeter, želodčka in vratu, vstavljenega v trebušno votlino.“
                                    
                                 
                     
                           (b)
                        
                        
                           točka 4 se nadomesti z naslednjim:
                           
                                       „4.
                                    
                                    
                                       ‚predpakirano perutninsko meso‘ pomeni: perutninsko meso, pripravljeno v skladu s pogoji, določenimi v členu 1(3)(b) Direktive 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (12).
                                    
                                 
                     
         
               3.
            
            
               V členu 4 se uvodno besedilo nadomesti z naslednjim besedilom:
               „Poleg tega, da ustrezajo nacionalni zakonodaji, sprejeti v skladu z Direktivo 2000/13/ES, se na spremnih trgovinskih dokumentih, v smislu člena 13(1)(b) te direktive, navedejo naslednje dodatne označbe:“
            
         
               4.
            
            
               Člen 5 se spremeni:
               
                           (a)
                        
                        
                           v odstavku 1 se besedilo „Direktivo 79/112/EGS“ nadomesti z „Direktivo 2000/13/ES“.
                        
                     
                           (b)
                        
                        
                           odstavek 2 se nadomesti z naslednjim besedilom:
                           „2.   V primeru svežega perutninskega mesa je minimalni rok trajanja nadomeščen z ‚datum uporabe‘ v skladu s členom 10 Direktive 2000/13/ES.“
                        
                     
                           (c)
                        
                        
                           v odstavku 3 se točka (d) nadomesti z:
                           
                                       „(d)
                                    
                                    
                                       številka dovoljenja klavnice ali razsekovalnice, izdana v skladu s členom 4 Uredbe (ES) št. 853/2004, razen v primeru razkosavanja in odstranjevanja kosti na prodajnem mestu, kot je določeno v členu 4(2)(d) navedene uredbe;“
                                    
                                 
                     
                           (d)
                        
                        
                           odstavka 4 in 5 se nadomestita z:
                           „4.   Če je perutninsko meso naprodaj ne da bi bilo predpakirano, razen če razkosavanje in odstranjevanje kosti poteka na prodajnem mestu, kot je določeno v členu 4(2)(d) Uredbe (ES) št. 853/2004, pod pogojem da se tako razkosavanje in odstranjevanje vrši na prošnjo in v prisotnosti potrošnika, se člen 14 Direktive 2000/13/ES uporablja za označbe iz odstavka 3.
                           5.   Podrobna pravila o označevanju imena, pod katerim se proizvod prodaja v smislu člena 3(1)(1) Direktive 2000/13/ES, se lahko določijo po postopku iz člena 17 Uredbe (EGS) št. 2777/75.“
                        
                     
         
               5.
            
            
               Člen 6 se nadomesti z:
               „Člen 6
               Z odstopanjem od členov 3, 4 in 5, perutninskega mesa v primeru dostav v razsekovalne ali predelovalne obrate ni nujno uvrstiti ali označiti dodatnih podrobnosti iz navedenih členov.“
            
         Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 19. junija 2006
      
         
            Za Svet
         
         
            Predsednik
         
         J. PRÖLL
         
      
   
   
      (1)  UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št. 679/2006 (UL L 119, 4.5.2006, str. 1).
   
      (2)  UL L 55, 8.3.1971, str. 23.
   
      (3)  UL L 157, 30.4.2004, str. 33. Popravljena različica v UL L 195, 2.6.2004, str. 12.
   
      (4)  UL L 139, 30.4.2004, str. 1. Popravljena različica v UL L 226, 25.6.2004, str. 3.
   
      (5)  UL L 139, 30.4.2004, str. 55. Popravljena različica v UL L 226, 25.6.2004, str. 22. Uredba, kakor je bila nazadnje spremenjena z Uredbo Komisije (ES) št. 2076/2005 (UL L 338, 22.12.2005, str. 83).
   
      (6)  UL L 33, 8.2.1979, str. 1. Direktiva, kakor je bila nazadnje spremenjena z Direktivo 97/4/ES (UL L 43, 14.2.1997, str. 21).
   
      (7)  UL L 109, 6.5.2000, str. 29. Direktiva, kakor je bila nazadnje spremenjena z Direktivo 2003/89/ES (UL L 308, 25.11.2003, str. 15).
   
      (8)  UL L 173, 6.7.1990, str. 1. Uredba, kakor je bila nazadnje spremenjena z Uredbo (ES) št. 1101/98 (UL L 157, 30.5.1998, str. 12).
   
      (9)  UL L 251, 24.9.1980, str. 10.
   
      (10)  UL L 62, 15.3.1993, str. 1. Direktiva, kakor je bila spremenjena z Aktom o pristopu iz leta 1994.
   
      (11)  UL L 139, 30.4.2004, str. 55. Popravljena različica v UL L 226, 25.6.2004, str. 22. Uredba, kakor je bila nazadnje spremenjena z Uredbo Komisije (ES) št. 2076/2005 (UL L 338, 22.12.2005, str. 83).“
   
      (12)  UL L 109, 6.5.2000, str. 29. Direktiva, kakor je bila nazadnje spremenjena z Direktivo 2003/89/ES (UL L 308, 25.11.2003, str. 15).“